O **Ερνέστος** (γερμ. *Ernst*, 8 Αυγούστου 1824 – 4 Απριλίου 1899) από τον Οίκο των Αψβούργων-Λωρραίνης ήταν αρχιδούκας της Αυστρίας και πρίγκιπας της Ουγγαρίας και της Βοημίας.

Βιογραφία
---------

Ο *Ερνέστος Κάρολος Φήλιξ Μαρία Ράινερ Γοτφρείδος Κυριακός* γεννήθηκε στο Μιλάνο και ήταν ο δευτερότοκος γιος του Ράινερ Ιωσήφ της Αυστρίας και της Ελισάβετ της Σαβοΐας, κόρης του Καρόλου Εμμανουήλ του Καρινιάνο. 

Το 1844 έγινε ιππότης του Τάγματος του Χρυσόμαλλου Δέρατος από τον εξάδελφό του Φερδινάνδο Α΄ της Αυστρίας. Άρχισε τη στρατιωτική του σταδιοδρομία από τη φρουρά του Μιλάνου. Το 1845 προήχθη σε συνταγματάρχη και ορίστηκε διοικητής του 48ου πεζικού Συντάγματος και δύο έτη μετά προήχθη σε υποστράτηγο. Το 1848 έγινε εξέγερση στο Μιλάνο και τα Αυστριακά στρατεύματα έπρεπε να αποσυρθούν από το Μιλάνο. Το επόμενο έτος εστάλη με το Σύνταγμά του στην Τοσκάνη, όπου κατέκτησε το Λιβόρνο και για ένα σύντομο διάστημα σκόρπισε το στρατό του Τζουζέππε Γκαριμπάλντι. Το 1850 του απονεμήθηκε γι' αυτό ο στρατιωτικός Σταυρός της Αξίας και προήχθη σε αντιστράτηγο. 

Τη δεκαετία του 1850 στάθμευε με το σύνταγμά του στο Πρέσσμπουρκ και από το 1858 στη Βουδαπέστη, όπου διορίστηκε διοικητής του Ιππικού. Το 1866 συμμετείχε σε πολεμική πράξη στη Βοημία.

Το 1867 διορίστηκε στρατηγός του Ιππικού και το επόμενο έτος αποσύρθηκε. Το 1944 έγινε ιππότης του Τάγματος του Χρυσόμαλλου Δέρατος.

Οικογένεια
----------

Σύμφωνα με τους ισχυρισμούς του, νυμφεύτηκε το 1858 τη Λάουρα, ευγενή από την Ουγγαρία, κόρη του Αλοΰσιους Σκούμπλιτς ντε Βελίκε ε Μπεσενγιό, πρωτονοτάριου της κομητείας του Ζάλα. Ο Φραγκίσκος Ιωσήφ αυτοκράτορας της Αυστρο-Ουγγαρίας αρνήθηκε να δώσει την άδειά του για να γίνει ο μοργανατικός αυτός γάμος. Παρόλα αυτά το ζεύγος θεωρούσε την ένωσή τους γάμο και τα παιδιά τους είχαν το επίθετο *φον Βάλμπουρκ*, αν και ποτέ δεν τους απονεμήθηκε τίτλος. Είχαν τέκνα:

* Λάουρα 1859-1911.
* Ερνέστος Ερρίκος Κάρολος 1859-1920.
* Ερρίκος 1861-1888.
* Κλοτίλδη 1863-1953.

Όταν απεβίωσε, τα τέκνα του προσπάθησαν να διεκδικήσουν μέρος της πατρικής ιδιοκτησίας με δίκη, αλλά το έγγραφο γάμου των γονιών τους που παρουσίασαν, αποδείχθηκε πλαστό. Το 1908 ο Φραγκίσκος Ιωσήφ διέταξε την αλλαγή των εγγραφών βάπτισής τους, στο επώνυμο Σκούμπλιτς της μητέρας τους, για το λόγο ότι δεν έγινε, ποτέ, γάμος.

Αναφορές σε πηγές
-----------------

1. 1 2  Εθνική Βιβλιοθήκη της Γερμανίας: (Γερμανικά, Αγγλικά) *Gemeinsame Normdatei*. Ανακτήθηκε στις 9  Απριλίου 2014.
2. 1 2  Darryl Roger Lundy: (Αγγλικά) *The Peerage*. p11211.htm#i112105. Ανακτήθηκε στις 9  Οκτωβρίου 2017.
3. ↑  «Habsburg, Ernst Karl Felix Maria Rainer Gottfried Cyriak» (Γερμανικά) σελ. 181.
4. ↑  «Wer ist Wer»
5. ↑  *Czech National Authority Database*. mzk2005295155. Ανακτήθηκε στις 8  Ιουνίου 2022.
6. ↑  p11211.htm#i112105. Ανακτήθηκε στις 7  Αυγούστου 2020.
7. 1 2 3 4  Darryl Roger Lundy: (Αγγλικά) *The Peerage*.
8. 1 2 3  «Ernst, Erzherzog von Österreich» (στα German). Bildarchiv Austria. Ανακτήθηκε στις 10 Μαΐου 2013. CS1 maint: Μη αναγνωρίσιμη γλώσσα (link)
9. 1 2  Πρότυπο:Allgemeine Deutsche Biographie
10. ↑  Szluha Márton (2012) Vas vármegye nemes családjai II kötet. Heraldika kiadó. 523.o.

Περαιτέρω ανάγνωση
------------------

* Willis, Daniel A. The Archduke's Secret Family. Bygone Era Books, 2011. ISBN 978-1-941072-01-1.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 80348287
* ISNI: 0000 0000 5747 6860
* GND: 135912857
* NKC: mzk2005295155
* RKD: 330954

 |

 |


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Archduke Ernest of Austria (1824–1899)  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |